Saïd Benrahma

Mohamed Saïd Benrahma (* 10. august 1995, Aïn Témouchent, Alžírsko) je alžírsky profesionálny futbalista, ktorý hráva na poste krídelníka v anglickom klube West Ham United.
Klubová kariéra.
Benrahma začínal s futbalom v alžírskom klube NRB Bethioua. Keď mal 11 rokov sa s rodičmi presťahoval do francúzskeho Toulouse. 
OGC Nice.
V roku 2013 prišiel do francúzskeho klubu OGC Nice kde začínal v rezervnom tíme. Dňa 5. októbra 2013 si Benrhama odkrútil debut v prvom tíme Nice pri prehre 0:1 na ihrisku Toulouse FC. Počas prvej sezóny odohral za klub sedem zápasov.
Svoj prvý gól v klube strelil 12. apríla 2015 keď rozhodol o víťazstve 1:0 nad Stade Reims.
Kvôli zraneniu členka a pod vedením trénera Luciana Favreho nedostával Benrahma veľa priestoru. V rokoch 2016 až 2018 strávil na hosťovaniach v Ligue 1 a Ligue 2 kde pôsobil v kluboch Angers, Gazélec Ajaccio a Châteauroux.
Brentford.
Dňa 6. júla 2018 sa Benrahma pripojil k anglickému klubu Brentford FC v Championship kde podpísal štvorročnú zmluvu. 4. augusta debutoval v klube pri víťazstve 5:1 nad Rotherham United. O desať dní neskôr strelil svoj prvý gól v klube pri víťazstve 4:2 nad Southern United v prvom kole EFL Cupu. Svoj prvý gól v Championship strelil 8. decembra pri prehre 2:3 so Swansea City. Dňa 23. februára 2019 strelil Benrahma svoj prvý hattrick pri víťazstve 5:1 nad Hull City. V apríli si Benrahma opäť privodil zranenie členka čo mu ukončilo sezónu. Počas svojej prvej sezóne odohral 45 zápasov v ktorých strelil 11 gólov a pridal 17 asistencií.
Sezóna 2019/20 bola pre Benrahmu čo sa týka individuálnej stránke ešte úspešnejšia. V 46 zápasov strelil 17 gólov a pridal 10 asistencií. Benrahma bol zvolený hráčom sezóny v Championship. 
West Ham United.
Dňa 16. októbra 2020 sa Benrahma pripojil k West Hamu United v Premier League kde prišiel na sezónne hosťovanie s povinnou opciou na trvalý prestup. 31. októbra debutoval v klube keď nastúpil ako náhradník pri prehre 1:2 s Liverpoolom. Dňa 29. januára 2021 bolo hosťovanie predčasne ukončené a Benrahma sa stal natrvalo hráčom kladivárov. West Ham zaplatil 25 miliónov libier čím sa Benrahma stal tretím najdrahším prestupom klubu v histórii. Za vyššiu sumu do klubu prestúpili iba Sébastien Haller a Felipe Anderson. Dňa 15. mája strelil svoj prvý gól v klube pri remíze 1:1 s Brightonom. Vo svojej prvej sezóne za klub odohral 33 zápasov a strelil jeden gól.
Dňa 6. novembra 2022 skóroval pri prehre 1:2 s Crystal Palace. Jeho gól dosiahol rýchlosť 107,7 kilometrov za hodinu. Dňa 7. júna 2023 strelil Benrahma úvodný gól z penalty vo finále Konferenčnej ligy UEFA 2022/23 nad Fiorentinou. West Ham nakoniec zvíťazil vo finále 2:1 a vyhral svoju prvú trofej po 43 rokoch.
Reprezentačná kariéra.
V reprezentácii Alžírska debutoval 13. októbra 2015 v priateľskom zápase pri víťazstve 1:0 nad Senegalom. Kvôli zraneniu musel vynechať Africký pohár národov 2019 na ktorom jeho krajina neskôr triumfovala. 
Benrhama bol nominovaný na Africký pohár národov 2021. Na turnaji nastúpil do dvoch z troch zápasov v skupine. Alžírsko na turnaji skončilo v skupine.
Štatistiky kariéry.
Klubové.
"K 15. septembru 2023"
Medzinárodné.
"K 15. septembru 2023"
Úspechy hráča.
West Ham United
Individuálne